Tamatiesmoor-resep (2de plek) | SARIE
Tamatiesmoor-resep (2de plek)	deur admin
½ geel soetrissie 1½ ui 6 ml sout 7,5 ml kerriepoeier 2,5 ml heel komynsaad, gerooster
30 ml sterk blatjang
15 ml balsemasyn 2,5 ml growwe swartpeper 15 sagte gedroogde appelkose 1 x 800 g-blik Italian whole peeled tomatoes in tomato juice van Woolworths
10 vars basiliekruidblare
Rooster geel soetrissie oor ‘n vlam tot swart – daai hele proses van in ‘n sakkie sit om te sweet en trek skilletjies af. Kap fyn. Kap uie baie fyn en smoor in ‘n bietjie olie tot sag. Voeg soetrissie, sout, kerriepoeier, geroosterde komynsaad, bruinsuiker, blatjang en asyn by die uie. Laat die geure vir ‘n paar minute meng oor lae hitte. Geur met swartpeper. Kap appelkose elk in 8 stukkies en voeg by. Sny die tamaties in fyner stukkies, so 1½ cm-blokkies. Voeg alles by die uiemengesel en laat kook vir 6 minute oor lae hitte. Kap die vars basiliekruidblare fyn en voeg by net voor bediening.
Geniet die smoor op alles – ek gebruik dit by braaivleis, op alle soorte pap en as relish by hamburgers of hotdogs.
As daar oorbly vir môreoggend, posjeer ek sommer die ontbyteiers daarin – heerlik, heerlik.
Ons familie hou van sterkgegeurde kos, so ek gebruik sterk kerrie en sterk blatjang. As dit te sterk is, gebruik matige kerrie – maar moet dit nie uitlaat of minder maak nie, dit gee geur!
Moenie ‘n ander soort tamaties as die Woolworths-produk gebruik nie – dit is soos Italiaanse mans: Mooi vir die oog, ryk in geure en soet op die tong!